Paul Wesley

**Paweł Tomasz Wasilewski** (* 23. júl 1982, New Brunswick, New Jersey, USA), známy ako **Paul Wesley** alebo **Paul Wasilewski**, je americký herec, režisér a producent. Preslávila ho rola Stefana Salvatoreho v seriáli *[[Upírske denníky (seriál)|Upírske denníky]]* (*The Vampire Diaries*) a viacero filmov a seriálov, vrátane *[[Tell Me a Story]]*.

## Detstvo
Paul sa narodil v New Brunswick v New Jersey poľským rodičom Tomaszovi a Agnieszke Wasilewským a vyrastal v Marlboro Township v New Jersey. Má staršiu sestru Moniku a dve mladšie sestry Juliu a Leah. Stále vie hovoriť po poľsky, pretože v Poľsku trávil štyri mesiace každý rok až do svojich šestnástich rokov.  

Navštevoval Christian Brothers Academy v Lincrofte, New Jersey a Marlboro High School. Divadlo začal študovať v New Yorku a z Marlboro High School Lakewood prestúpil na Lakewood Prep School v Howell, New Jersey, pretože škola bola schopná lepšie sa prispôsobiť jeho hereckému harmonogramu. Počas štúdia získal rolu Maxa Nickersona v seriáli *The Guilding Light.* *Z*ačal navštevovat Rutgers University, ale po prvom semestri odišiel a naplno sa začal venovať svojej hereckej kariére.   

V roku 2005 začal používať meno Paul Wesley. Na otázku prečo si zmenil meno, odpovedal: *„Moje rodné meno má príliš ťažkú výslovnosť! Pýtal som si súhlas mojej rodiny na zmenenie mena a skutočne to pomohlo mojej kariére.“*   

## Kariéra

### Film
V priebehu rokov sa objavil v celom rade filmov. V roku 2014 hral vo filme *Before I Disappear*, ktorý zároveň produkoval. Film vyhral cenu SXSW Film Festival Audience Award a súťažil na filmovom festivale v Benátkach. V tom istom roku sa objavil vo filme *Amira a Sam*.

V auguste 2015 bolo oznámené, že sa pripojil k nakrúcaniu komédie *The* *Late Bloomer, kde hrá* po boku Brittany Snow a JK Simmonsa. Objavil sa tiež vo filmoch *Shot in the Heart* a *Pokojný bojovník.*

V roku 2014 si zahral spolu so Susan Sarandon vo filme *Deň matiek*. Vo filme *The Baytown Outlaws* sa predstavil po boku Billyho Boba Thorntona a Andreho Braughera. 

### Televízia
[left|thumb|Paul Wesley, [Nina Dobrevová|Nina Dobrev a Ian Somerhalder v roku 2012.|224x224px]]V roku 2001 si zahral jednu z hlavných rolí v seriáli *Wolf Lake*, kde stvárňoval postavu Lucasa "Luke" Catesa. Zahral si po boku Tima Mathesona, Sharon Lawrence, Grahama Greenea a Brucea McGilla.

V roku 2008 sa spolu s Amber Tamblyn objavil v televíznom filme *The Russel Girl* a v rodinnej minisérii *Fallen* stvárnil jednu z hlavných postáv. Paul sa objavil v množstve seriálov ako sú *[[24 (seriál)|24]]*, *8 Simple Rules*, *American Dreams*, *Army Wives*, *Cane*, *Everwood*, *Guiding Light*, *Smallville, O.C. California* a ďalšie.

Od septembra 2009 stvárňuje postavu upíra Stefana Salvatore v seriáli *[[Upírske denníky (seriál)|Upírske denníky]], kde hrá po boku [[Ian Somerhalder|Iana Somerhaldera]], [[Nina Dobrevová|Niny Dobrev]] a ďalších. V seriáli stvárňuje Damonovho ([[Ian Somerhalder]]) mladšieho brata a priateľa 17-ročnej Eleny Gilbertovej ([[Nina Dobrevová|Nina Dobrev]]). Ako režisér sa v *Upírskych denníkoch* predstavil v 5. sérii.

=== Divadlo ===
Na divadelných doskách Rattlestick Theater v [[New York (mesto)|New Yorku]] sa objavil v predstavení *Cal in Camo* a v *Sensitive Skin* si zahral jednu z hlavných úloh.

== Osobný život ==
V roku [[2007]], Paul stretol a začal chodiť so svojou hereckou kolegyňou [[Torrey DeVitto]], z filmu *Killer Movie.* V [[New York (mesto)|New Yorku]] mali súkromný obrad, kde sa v apríli [[2011]] vzali. V júli [[2013]] podali žiadosť o rozvod a v decembri 2013 sa napokon rozviedli. 

Paul žil v [[Atlanta|Atlante]] v [[Georgia (štát USA)|Georgii]] počas natáčania seriálu *Upírske denníky* a zvyšok času trávil so svojou vtedajšou manželkou v [[Los Angeles]]. Po rozvode predali svoju spoločnú rezidenciu v L.A. 
[[Súbor:Paul Wesley at PaleyFest 2014.jpg|thumb|280x280px|Paul na PaleyFest 2014 pre *Upírske denníky''.]]
Od februára 2019 je jeho manželkou Ines de Ramon.

## Filmografia

### ako herec

### ako režisér

### ako producent

## Ocenenia a nominácie

## Referencie

## Iné projekty

## Externé odkazy
* 
* 

## Zdroj

Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Osobnosti USA poľského pôvodu
Kategória:Osobnosti z New Jersey